b'\n_START_ARTICLE_\nStele\n_START_PARAGRAPH_\nStele (fra gresk: \xcf\x83\xcf\x84\xce\xae\xce\xbb\xce\xb7, st\xc4\x93l\xc4\x93, flertall stelai; norr\xc3\xb8nt: stela, \xc2\xabst\xc3\xa5ende blokk, minnestein\xc2\xbb) er en stein- eller treplate, som generelt er h\xc3\xb8yere enn det er bredt. Steler brukes som minnesmerker med navn og stilling risset inn eller p\xc3\xa5malt. Steler blir ogs\xc3\xa5 brukt som grensemarkering, milep\xc3\xa6l, eller reist ved minneverdige milit\xc3\xa6re seire._NEWLINE_Steler har v\xc3\xa6rt benytte i siden antikken i vestlig kultur, ofte som markering av grav eller minne. B\xc3\xa5de i antikkens Hellas og av myndighetene i Romerriket ble steler benyttet som grensemarkeringer eller for \xc3\xa5 markere eiendom. Eldre er obelisker i oldtidens Egypt en spesiell form for stele. Tradisjonelle vestlige gravsteiner kan teknisk sett bli kalt for steler, men begrepet benyttes sjelden for disse, og andre stelelignende former i ikke-vestlige kulturer kan ha andre betegnelser. Stele og den latinsk formen stela, flertall stel\xc3\xa6, benyttes helst i arkeologisk sammenheng til objekter i Europa, Midt\xc3\xb8sten og Egypt i oldtiden. og tidvis for f\xc3\xb8rkolumbiske Amerika.\n_START_SECTION_\nHistorie\n_START_PARAGRAPH_\nSteler har ogs\xc3\xa5 blitt benyttet for \xc3\xa5 annonsere lover og forordninger, for \xc3\xa5 nedtegne en herskers prestasjoner og \xc3\xa6re, \xc3\xa5 markere hellige omr\xc3\xa5der, markeringssteiner for eiendommer, som av den egyptiske farao Akhnaton ved Amarna, eller for \xc3\xa5 feire og minnes milit\xc3\xa6re seirer, som farao Piyes seierstele. Steler ble i omfattende grad benyttet i oldtidens Midt\xc3\xb8sten, Mesopotamia, Hellas, Egypt, Somalia, Eritrea, Etiopia, og ganske sikkert uavhengig ogs\xc3\xa5 i Kina som i andre steder i den \xc3\xb8stlige delen av Asia, foruten ogs\xc3\xa5 uavhengig i de mesoamerikanske sivilisasjoner i Amerika, s\xc3\xa6rlig olmekere og mayakulturen._NEWLINE_Et stort antall steler, inkludert med inskripsjoner, er blitt bevart fra oldtidens Egypt og i Sentral-Amerika, utgj\xc3\xb8r den st\xc3\xb8rste og mest betydningsfulle kilder for informasjon om disse sivilisasjoner, s\xc3\xa6rskilt mayaenes steler. Det mest kjente eksempelet p\xc3\xa5 stele med inskripsjoner som f\xc3\xb8rte til \xc3\xb8kt forst\xc3\xa5else av fortiden, er Rosettasteinen. Den f\xc3\xb8rste til et gjennombrudd i avkodingen av egyptiske hieroglyfer. En informativ stele av kong Tiglat-Pileser III av Assyria er i dag tatt vare p\xc3\xa5 av British Museum i London. To steler som ble bygget inn muren p\xc3\xa5 en kirke er betydelige dokumenter til forst\xc3\xa5elsen av etruskisk spr\xc3\xa5k._NEWLINE_Antatt uferdige st\xc3\xa5ende steiner, bautasteiner, satt opp uten inskripsjoner fra Libya i Nord-Afrika til Skottland, var monumenter fra de f\xc3\xb8r-litter\xc3\xa6re megalittiske kulturene i sen steinalder. Egyptiske obelisker var en s\xc3\xa6rskilt form for steler. De piktiske steiner i Skottland hadde ofte intrikate utskj\xc3\xa6ringer, og er datert til mellom 500- og 800-tallet e.Kr. De insul\xc3\xa6re keltisk h\xc3\xb8ykorsene i Irland og Britannia er s\xc3\xa6rskilte steler. Totemp\xc3\xa5lene i Nord- og S\xc3\xb8r-Amerika som er gjort av stein kan ogs\xc3\xa5 bli betraktet som en s\xc3\xa6rskilt form for steler. Gravsteiner, vanligvis med inskripsjoner av navn og tidvis med epitaf er blant de vanligste former for steler i vestlig kultur. Arkitekten Peter Eisenman har med Minnesmerket over Europas myrdete j\xc3\xb8der, innviet 10. mai 2005, skapt et omr\xc3\xa5de p\xc3\xa5 2 711 blanke steler i Berlin til minne om de j\xc3\xb8dene som ble drept av nazismen.'